**Am ars în versuri de Iubire ( II )**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am ars în versuri de Iubire ( II )

( Rondel )

Am ars în versuri de Iubire,

Am ars ca mirul cel de nard

În stihuri de-aur şi smarald

Slăvind Preasfânta izbăvire.

În har sperând la mântuire

Sub razele-n care mă scald,

Am ars în versuri de Iubire,

Am ars ca mirul cel de nard.

Topească-mi-se vechea fire

'Mbrăcând culori de diamant

Prin străluciri vii de amarant!

După a cerului Neprihănire

Am ars în versuri de Iubire,

Am ars ca mirul cel de nard

Flavius Laurian Duverna

11 noiembrie 2015